أميمة لبوشتي، تولدات ف 7 أكتوبر 2000 ف بنسليمان، هي لعابة د تيكواندو مغريبية. تولدات أميمة لبوشتي ف أكتوبر 2000 ف مدينة بنسليمان، ؤ بدات كاتطريني معا لجمعية د نور ف نفس لمدينة. ف يونيو 2015، كانت وحدا من لي نجاو من لفاجعة د واد شراط لي غرقو فيه 11 دراري كانو مشاركين ف ريحلة نضماتها لجمعية. ف 2017، شاركات معا لمونتخاب د لمغريب د تيكواندو ف كاس لعالام د لمونتخابات لي تلعبات ف أبيدجون (كوط ديڤوار) ؤ ربحات لميدالية لبرونزية معا ندى لعرج، سكينة لعوني، شيماء كريم، ؤ وئام ديسلام. ف لبوطولة لإفريقية د تيكواندو د 2018 لي تلعبات ف أݣادير، ربحات أميمة لميدالية دهبية د لكاطيݣوري د لعيالات قل من 53 كيلو. ف نفس لعام، كانت وحدا من لي ربحو ميدالية نحاسية ف لكاطيݣوري د لعيالات قل من 49 كيلو ف لعاب لمتوسطية د 2018 ف طاراݣونا (صبانيا). ف 2019، شاركات ف لوزن د لفروج ف لبوطولة د لعالام د تيكواندو ف مانشيسطر (نݣليز) ؤ وصلات ل ربع نيهاية. ف نفس لعام، متلات لمغريب ف لعاب لإفريقية لي تنضمات ف رباط ؤ ربحات لميدالية لفضية د لكاطيݣوري د لعيالات قل من 53 كيلو.